Paramount Pictures

Paramount Pictures Corporation (anavezet dre an anv Paramount Pictures pe simploc'h Paramount, e anv gwirion o vezañ Famous Players-Lasky Corporation) zo ur studio sinema, un embregerezh produiñ skinwel hag un embanner filmoù. Bet eo lakaet da dalvezout evel unan eus ar Big Six, ar c'hwec'h studio filmoù brasañ en Hollywood. Bet eo un isrann eus an embregerezh meur kleweled Amerikan Viacom. 

E 1916, ar produer filmoù Adolph Zukor en doa kevrataet 24 aktour hag aktourez, pep hini anezho a oa bet enoret gant ur steredenn war al logo. E 1967, an niver a steredennoù a oa diskennet da 22 ha tennet ar menneg kuzh (ur steredenn dre aktour kevrataet). E 2014, Paramount Pictures a oa deuet da vezañ ar studio kentañ o embann e holl filmoù dre stumm niverennel nemetken. Pennlec'h an embregerezh a zo lec'hiet er 5555 Melrose Avenue, Hollywood, California.

Paramount Pictures a zo ezel eus ar Motion Picture Association (MPA).

Paramount Pictures zo anavezet evit tri eus e filmoù hag o deus tizhet 1 milmilion a zollaroù rastellet digant an arvesterien :
 Titanic (1997) : $2 vilmilion)
 Transformers: Dark of the Moon (2011) : $1 123 794 079)
 Transformers: Age of Extinction (2014) : $1 065 153 989)
 Istor 
Paramount a zo ar c'hwec'hvet studio film koshañ dre ar bed; goude Gaumont Film Company (1895), Pathé (1896), Titanus (1904), Nordisk Film (1906), hag Universal Studios (1912). An hini diwezhañ eo o vezañ pennlec'hiet en distrikt Hollywood e Los Angeles. Krouet eo bet Paramount Pictures e 1912 devezh krouidigezh ar Famous Players Film Company. Ar c'hrouer a orin hungariat Adolph Zukor, a oa bet poster arc'hant en  nickelodeons, en doa komprenet e oa desachet dreist-holl al labourerien izel envroidi anezho.

 Liammoù diavaez 
Lec'hienn ofisiel Paramount Pictures
 Paramount Pictures war IMDB
Rummad:Paramount Pictures
Rummad:Sinema SUA
Rummad:Embregerezhioù SUA